9. การจัดการ

โครงสร้างคณะกรรมการบริษัท ประกอบด้วย คณะกรรมการชุดต่างๆ 5 ชุด ดังนี้

1. คณะกรรมการบริษัท

คณะกรรมการบริษัท มี 1 ชุด มีกรรมการทั้งหมด 8 ราย ประกอบด้วย

1. นายศราวุธ จินต์วุฒิ ประธานกรรมการ

2. ดร. อรัญ ธรรมโน รองประธานกรรมการและประธานกรรมการตรวจสอบ

3. นายกมล จันทิมา กรรมการและกรรมการตรวจสอบ

4. รศ. ดร. วิสุทธิ์ ฐิติรุ่งเรือง กรรมการและกรรมการตรวจสอบ

5. นายวิทยา จักรเพ็ชร กรรมการผู้จัดการ

6. นายสง่า วนาสินชัย กรรมการ

7. นางทิพย์วรรณ จักรเพ็ชร กรรมการ

8. นางสุนิสา ปฐมพฤกษ์ กรรมการ

ขอบเขตอำนาจหน้าที่ของคณะกรรมการบริษัท

1) จัดให้มีการประชุมผู้ถือหุ้นเป็นการประชุมสามัญประจำปีภายใน 4
เดือนนับแต่วันครบรอบระยะเวลาบัญชีของบริษัท

2) จัดให้มีการประชุมคณะกรรมการบริษัทอย่างน้อย 3 เดือนต่อครั้ง

3) จัดให้มีการจัดทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
ซึ่งผู้สอบบัญชีตรวจสอบแล้วและนำเสนอต่อที่ประชุมผู้ถือหุ้นเพื่อพิจารณาและอนุมัติ

4) คณะกรรมการบริษัทอาจมอบอำนาจให้คณะกรรมการบริหาร กรรมการคนหนึ่งหรือหลายคน
หรือบุคคลอื่นใด ปฏิบัติการอย่างหนึ่งอย่างใดแทนคณะกรรมการบริษัทได้
โดยอยู่ภายใต้การควบคุมของคณะกรรมการบริษัทและเสนอให้คณะกรรมการบริษัททราบเป็นระยะทั้งนี้การมอบอำนาจดังกล่าวต้องไม่มีลักษณะเป็นการมอบอำนาจที่ทำให้คณะกรรมการบริหาร
กรรมการคนหนึ่งหรือหลายคน
หรือบุคคลอื่นใดสามารถพิจารณาและอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรือมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
กับบริษัทหรือบริษัทย่อย

5) พิจารณากำหนดเป้าหมาย แนวทาง นโยบาย แผนงานและงบประมาณของบริษัท
ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
ตลอดจนการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดหรือกฎเกณฑ์ต่างๆที่เกี่ยวข้องกับการดำเนินธุรกิจของบริษัท

6) พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้จัดการ
เจ้าหน้าที่ระดับบริหาร และคณะกรรมการ หรืออนุกรรมการอื่นตามความเหมาะสม

7) กรรมการบริษัทจะต้องไม่ประกอบกิจการมีลักษณะอย่างเดียวกัน
และเป็นการแข่งขันกันกับกิจการของบริษัท เว้นแต่จะได้แจ้งที่ประชุมผู้ถือหุ้นทราบก่อนที่จะมีมติแต่งตั้ง

8)
กรรมการบริษัทจะต้องแจ้งให้บริษัททราบโดยไม่ชักช้าหากมีส่วนได้เสียโดยตรงหรือโดยอ้อมในสัญญาที่บริษัทจัดทำขึ้น

2. คณะกรรมการบริหาร

คณะกรรมการบริหาร เป็นคณะกรรมการชุดย่อย แต่งตั้งโดยคณะกรรมการบริษัท
ประกอบด้วยกรรมการ 5 ราย ดังนี้

1. นายศราวุธ จินต์วุฒิ ประธานกรรมการบริหาร

2. นายวิทยา จักรเพ็ชร กรรมการผู้จัดการ

3. นายสง่า วนาสินชัย กรรมการบริหาร

4. นางทิพย์วรรณ จักรเพ็ชร กรรมการบริหาร

5. นางสุนิสา ปฐมพฤกษ์ กรรมการบริหาร

ขอบเขตอำนาจหน้าที่ของคณะกรรมการบริหาร

1) กำหนดนโยบาย ทิศทาง กลยุทธ์
และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้น
เพื่อนำเสนอให้คณะกรรมการบริษัทเพื่อพิจารณาเห็นชอบ

2) กำหนดแผนธุรกิจ งบประมาณ และอำนาจการบริหารต่างๆ ของบริษัท
เพื่อเสนอให้คณะกรรมการบริษัทพิจารณาเห็นชอบ

3) ตรวจสอบ ติดตามการดำเนินนโยบาย และแนวทางการบริหารงานด้านต่างๆ
ของบริษัทที่กำหนดให้เป็นไปอย่างมีประสิทธิภาพเอื้อต่อสภาพการดำเนินธุรกิจ

4) ตรวจสอบติดตามผลการดำเนินงานของบริษัท ที่กำหนดให้เป็นไปตามแผนธุรกิจที่ได้รับอนุมัติไว้

5) พิจารณาในเบื้องต้นสำหรับโครงการลงทุนต่างๆ
เพื่อนำเสนอให้คณะกรรมการบริษัทเพื่อพิจารณาอนุมัติต่อไป

6) ดำเนินการอื่นๆ ตามที่คณะกรรมการบริษัทมอบหมายเป็นคราว ๆ ไป

7)
พิจารณาเรื่องการจัดสรรงบประมาณประจำปีตามที่ฝ่ายบริหารเสนอก่อนที่จะนำเสนอให้คณะกรรมการบริษัทเพื่อพิจารณาอนุมัติ
ทั้งนี้ให้รวมถึงการพิจารณาอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัท
และให้นำเสนอคณะกรรมการบริษัทเพื่อทราบในที่ประชุมคราวต่อไป

8)  จัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้วแก่พนักงานหรือลูกจ้างของบริษัทหรือบุคคลใดๆ
    กระทำการกิจการให้บริษัท
    ทั้งนี้อำนาจของคณะกรรมการบริหารดังกล่าวข้างต้นจะไม่รวมถึงการอนุมัติการเข้าทำรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
    หรือมีส่วนได้เสีย หรืออาจมีความขัดแย้งทางผลประโยชน์อื่นใด
    (ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
    กับบริษัทหรือบริษัทย่อย
    ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท และ/หรือ
    ที่ประชุมผู้ถือหุ้น เพื่อพิจารณาและอนุมัติรายการดังกล่าว
    เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้

3. คณะกรรมการตรวจสอบ

นิยามของคณะกรรมการตรวจสอบของบริษัท

คณะกรรมการตรวจสอบเป็นกรรมการอิสระ ซึ่งถือหุ้นไม่เกิน 5% ไม่มีส่วนร่วมในการบริหารงาน
ไม่มีความสัมพันธ์กับบุคคลที่ให้บริการด้านวิชาชีพแก่บริษัท ไม่มีความสัมพันธ์กับผู้บริหาร
ผู้ถือหุ้นรายใหญ่ และไม่มีผลประโยชน์ หรือส่วนได้เสียกับธุรกิจของบริษัท

คณะกรรมการตรวจสอบ เป็นกรรมการชุดย่อย แต่งตั้งโดยคณะกรรมการบรษัท ประกอบด้วย
กรรมการอิสระ 3 ราย ดังนี้

  1. ดร. อรัญ ธรรมโน กรรมการอิสระและประธานกรรมการตรวจสอบ

  2. นายกมล จันทิมา กรรมการอิสระและกรรมการตรวจสอบ

3 รศ. ดร. วิสุทธิ์ ฐิติรุ่งเรือง กรรมการอิสระและกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1) สอบทานให้บริษัทมีการรายงานทางการเงินอย่างถูกต้องและเพียงพอ
โดยประสานงานกับผู้สอบบัญชีและผู้บริหารที่รับผิดชอบ
ในการจัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

2) สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิภาพ โดยสอบทานร่วมกับผู้สอบบัญชี
และ/หรือผู้ตรวจสอบภายใน

3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4) พิจารณา คัดเลือก เสนอ แต่งตั้ง และเสนอค่าตอบแทนผู้สอบบัญชีของบริษัท
โดยคำนึงถึงความน่าเชื่อถือ
ความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6) สอบทานระบบการบริหารความเสี่ยง(Risk Management) ของบริษัท

7) จัดทำรายงานการสอบทานกิจกรรมของคณะกรรมการตรวจสอบ
โดยเปิดเผยไว้ในรายงานประจำปีของบริษัท
รวมทั้งให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินถึงความถูกต้องครบถ้วนและเชื่อถือได้
และความเห็นเกี่ยวกับความเพียงพอของระบบการควบคุมภายในของบริษัทลงนาม
โดยประธานคณะกรรมการตรวจสอบร่วมให้ความเห็นในการพิจารณาผลงาน การแต่งตั้ง
การถอดถอน และกำหนดค่าตอบแทนของผู้ตรวจสอบภายใน

8) ร่วมให้ความเห็นในการพิจารณาผลงานการแต่งตั้ง การถอดถอน
และกำหนดค่าตอบแทนของผู้ตรวจสอบภายในในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเชิญให้
ฝ่ายจัดการ ผู้บริหารหรือพนักงานของบริษัท ที่เกี่ยวข้องมาให้ความเห็น ร่วมประชุม
หรือส่งเอกสารตามที่เห็นว่าเกี่ยวข้องจำเป็น

9)
พิจารณาตรวจสอบและให้ความเห็นเกี่ยวกับธุรกรรมทางการค้าที่เกิดขึ้นระหว่างบริษัทกับตัวแทนจำหน่ายทุกไตรมาส
ในเรื่องของความสมเหตุสมผลของราคา และเงื่อนไขต่างๆ

10)
จัดทำสรุปความเห็นของคณะกรรมการตรวจสอบในเรื่องของการขายผ่านตัวแทนจำหน่ายในระหว่างปีเพื่อเปิดเผยไว้ในรายงานประจำปีของบริษัท

4. คณะกรรมการสรรหา

คณะกรรมการสรรหา เป็นคณะกรรมการชุดย่อยแต่งตั้งโดย คณะกรรมการบริษัท ประกอบด้วย
กรรมการ 3 ราย ดังนี้

  1. ดร. อรัญ ธรรมโน ประธานกรรมการสรรหา

2. รศ. ดร. วิสุทธิ์ ฐิติรุ่งเรือง กรรมการสรรหา

3. นายวิทยา จักรเพ็ชร กรรมการสรรหา

ขอบเขตอำนาจหน้าที่ของคณะกรรมการสรรหามีดังต่อไปนี้

  1. พิจารณาคัดเลือกบุคคลที่สมควรได้รับการเสนอชื่อเป็นกรรมการใหม่ต่อคณะกรรมการบริษัทเพื่อ
  พิจารณาเสนอที่ประชุมสามัญผู้ถือหุ้นเพื่อพิจารณาอนุมัติ

  2. พิจารณากำหนดวิธีการและหลักเกณฑ์การสรรหาของบริษัทเพื่อให้เกิดความโปร่งใส

5. คณะกรรมการกำหนดค่าตอบแทน

คณะกรรมการกำหนดค่าตอบแทน เป็นคณะกรรมการชุดย่อย แต่งตั้งโดยคณะกรรมการบริษัท
ประกอบด้วยกรรมการ 3 รายดังนี้

  1. ดร. อรัญ ธรรมโน ประธานกรรมการกำหนดค่าตอบแทน

2. นายวิทยา จักรเพ็ชร กรรมการกำหนดค่าตอบแทน

3. นางสุนิสา ปฐมพฤกษ์ กรรมการกำหนดค่าตอบแทน

ขอบเขตอำนาจหน้าที่ของคณะกรรมการกำหนดค่าตอบแทนมีดังต่อไปนี้

  1. พิจารณาหาแนวทางการกำหนดค่าตอบแทนของคณะกรรมการชุดต่างๆ

  2.พิจารณาหาวิธีการและหลักเกณฑ์การกำหนดค่าตอบแทนของกรรมการที่เป็นธรรมและสมเหตุสมผล
  และนำเสนอคณะกรรมการบริษัทพิจารณาเพื่อนำเสนอต่อที่ประชุมผู้ถือหุ้นเพื่อพิจารณาอนุมัติ

โครงสร้างการจัดการองค์กร

การสรรหาผู้บริหาร

สำหรับการสรรหาผู้บริหาร เป็นอำนาจของคณะกรรมการบริษัท
หรือคณะกรรมการบริหารแล้วแต่กรณีโดยมอบหมายให้กรรมการผู้จัดการเป็นผู้พิจารณาคัดเลือกบุคคลที่เหมาะสมเพื่อพิจารณาแต่งตั้งผู้บริหารของบริษัทและรายงานให้คณะกรรมการรับทราบ

ค่าตอบแทนคณะกรรมการและผู้บริหาร

ค่าตอบแทนที่เป็นตัวเงิน

ค่าตอบแทนของคณะกรรมการ ปี 2549

  -------------------- ---------------- ---------------- ----------------
  คณะกรรมการ           เบี้ยประชุม         ค่าตอบแทนอื่น ๆ     รวม

  1. นายศราวุธ จินต์วุฒิ    150,000          280,000          430,000

  2. ดร. อรัญ ธรรมโน    235,000          280,000          515,000

  3. นายกมล จันทิมา      170,000          580,000          750,000

  4. รศ. ดร.วิสุทธิ์       180,000          220,000          400,000
  ฐิติรุ่งเรือง                                               

  5. นายวิทยา จักรเพ็ชร   180,000          220,000          400,000

  6. นายสง่า วนาสินชัย    130,000          220,000          350,000

  7. นางสุนิสา ปฐมพฤกษ์   140,000          580,000          720,000

  8. นางทิพย์วรรณ        160,000          220,000          380,000
  จักรเพ็ชร                                                
  -------------------- ---------------- ---------------- ----------------

หมายเหตุ ค่าตอบแทนกรรมการรายที่ 3 และรายที่ 7
ได้รวมค่าพาหนะเดินทางในการมาปฏิบัติหน้าที่ ที่สำนักงานหรือโรงงานตามมติที่คณะกรรมการฯ
มอบหมาย

ค่าตอบแทนผู้บริหารในปี 2549

ในปี 2549 บริษัทได้จ่ายค่าตอบแทนให้แก่ผู้บริหารรวม 13 คน เป็นเงินเดือนและโบนัส
จำนวนเงินรวม 9,232,713.00.- บาท

ค่าตอบแทนอื่น ๆ

ไม่มี -

การกำกับดูแลกิจการ

การกำกับดูแลกิจการ

รายงานการปฏิบัติตามหลักการของการกำกับดูแลกิจการ
ตามแนวทางที่ตลาดหลักทรัพย์แห่งประเทศไทยกำหนดในปี 2549

1. นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ
และเพิ่มความเชื่อมั่นให้แก่ผู้ถือหุ้นผู้ลงทุนและผู้เกี่ยวข้องทุกฝ่าย
จึงได้กำหนดนโยบายสนับสนุนการกำกับดูแลกิจการ โดยครอบคลุมหลักสำคัญดังนี้

  - การปฏิบัติต่อผู้ถือหุ้นและผู้มีส่วนได้ส่วนเสียอย่างเท่าเทียมกัน เป็นธรรมต่อทุกฝ่าย

  - คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
  บริหารงานด้วยความรอบคอบและระมัดระวัง
  รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอเพี่อให้เกิดประโยชน์สูงสุดต่อผู้ถือหุ้น
  ดูแลมิให้เกิดปัญหาความขัดแย้งทางผลประโยชน์
  และรับผิดชอบต่อการตัดสินใจและการกระทำของตนเอง

  - การดำเนินงานเป็นไปด้วยความโปร่งใส สามารถตรวจสอบได้
  เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

  - การดำเนินธุรกิจโดยคำนึงถึงความเสี่ยงอยู่เสมอโดยมีการควบคุมและบริหารความ

  เสี่ยงที่เหมาะสม

  - บริษัทมีการกำหนดจริยธรรมธุรกิจเพื่อให้กรรมการและพนักงานถือปฏิบัติแล้ว

2. ผู้ถือหุ้น : สิทธิของผู้ถือหุ้นและความเท่าเทียมกัน

ในปี 2549 บริษัทได้จัดให้มีการประชุมสามัญผู้ถือหุ้นประจำปี 2549 ในวันที่ 26 เมษายน 2549
ที่โรงแรมสวิสโฮเต็ล เลอคองคอร์ด ถนนรัชดาภิเษก กรุงเทพฯ
การพิจารณาจัดเรื่องเข้าเป็นวาระการประชุมสามัญผู้ถือหุ้นนั้น เริ่มดำเนินการตั้งแต่เดือน มีนาคม
2549 โดยเสนอต่อกรรมการผู้จัดการและประธานกรรมการ
เพื่อพิจารณาก่อนนำเสนอที่ประชุมคณะกรรมการบริษัท
เพื่อขอความเห็นชอบในวาระและเอกสารประกอบการประชุม รวมถึงหนังสือนัดประชุม

บริษัทได้ทำการส่งหนังสือเชิญประชุมพร้อมเอกสารข้อมูลประกอบการประชุมที่มีรายละเอียดวาระการประชุมครบถ้วนเพียงพอ
รวมทั้งมีความเห็นของคณะกรรมการในทุกวาระแก่ผู้ถือหุ้นล่วงหน้าตามที่กฎหมายกำหนด

นอกจากนี้ บริษัทได้แนบหนังสือมอบฉันทะทั้ง 3 แบบ ไปพร้อมกับหนังสือนัดประชุม
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทน
ได้เลือกที่จะมอบฉันทะให้บุคคลใดบุคคลหนึ่งแทน
หรือมอบให้ประธานคณะกรรมการตรวจสอบหรือกรรมการตรวจสอบคนใดคนหนึ่งเข้าประชุมแทน

บริษัทได้ทำการประกาศลงในหนังสือพิมพ์รายวันภาษาไทย
เรื่องคำบอกกล่าวเรียกประชุมสามัญผู้ถือหุ้น ติดต่อกัน 3 วัน และก่อนการประชุมไม่น้อยกว่า 3 วัน
โดยในปี 2549 ได้ลงประกาศในหนังสือพิมพ์ข่าวหุ้น ในช่วง วันที่ 19-21 เมษายน 2549

3. สิทธิของผู้มีส่วนได้ส่วนเสียกลุ่มต่างๆ

คณะกรรมการรับรู้และตระหนักถึงสิทธิของผู้มีส่วนได้ส่วนเสียที่เกี่ยวข้องและมีนโยบายที่จะสนับสนุนให้เกิดการร่วมมือระหว่างบริษัทกับผู้มีส่วนได้ส่วนเสียในการสร้างสรรค์ประโยชน์ระหว่างกัน
และดูแลให้มั่นใจว่าผู้มีส่วนได้ส่วนเสียได้รับการคุ้มครองและปฏิบัติด้วยดี
โดยได้ให้ความสำคัญต่อสิทธิของผู้มีส่วนได้ส่วนเสียทุกกลุ่ม ได้แก่ พนักงาน ลูกค้า คู่ค้า
คู่แข่งทางการค้า และสังคมส่วนรวม โดยได้กำหนดแนวทางสำหรับกรรมการ ผู้บริหาร และพนักงาน
อย่างชัดเจนไว้ในคู่มือจริยธรรมธุรกิจ

สำหรับชุมชนและสังคม และการที่บริษัทได้รับการรับรองมาตรฐานคุณภาพ ISO 14001
เป็นสิ่งที่แสดงให้เห็นถึงการให้ความสำคัญกับสภาพแวดล้อมและสังคม
โดยดูแลมิให้มีผลกระทบต่อสิ่งแวดล้อมและชุมชนซึ่ง
บริษัทมีนโยบายทางด้านสิ่งแวดล้อมเพื่อให้ถือปฏิบัติอย่างชัดเจน ดังนี้

1.  ปฏิบัติให้สอดคล้องตามกฎหมาย และมาตรฐานทางสิ่งแวดล้อมอย่างเคร่งครัด

2.  ส่งเสริมและพัฒนาการออกแบบการผลิต ให้มีการใช้วัตถุดิบที่ไม่มีส่วนผสมของวัตถุอันตราย
    หรือสารต้องห้ามตามกฎหมายการค้าสากล หรือมาตรฐานผลิตภัณฑ์สากล

3.  ประหยัดการใช้ทรัพยากรธรรมชาติ เช่น การใช้น้ำ ไฟฟ้า
    และลดการเกิดของเสียในขั้นตอนการผลิต

4.  ส่งเสริมและพัฒนาบุคลากรของบริษัท
    ให้มีความรู้และตระหนักในคุณค่าด้านสิ่งแวดล้อมอย่างต่อเนื่องและ สม่ำเสมอ

ทุกผลิตภัณฑ์ของบริษัทเป็นผลิตภัณฑ์ที่ได้รับการรับรองว่าเป็นมิตรต่อสิ่งแวดล้อม
อีกทั้งบริษัทเลือกใช้วัตถุดิบในการผลิตที่ไม่มีส่วนผสมของสารอันตรายต้องห้ามที่กำหนดไว้ใน
Directive 2002/ 95 EC Of The European Parliament and of the council of
27 January 2003 on the restriction of the use of certain hazardous
substances in electrical and electronic equipment ( RoHS)

4. การประชุมผู้ถือหุ้น

ในการประชุมสามัญผู้ถือหุ้นประจำปี 2549 ประชุมในวันที่ 26 เมษายน 2549 ที่โรงแรมสวิสโฮเต็ล
เลอคองคอร์ด ถนนรัชดาภิเษก กรุงเทพฯ คณะกรรมการบริษัท และ ผู้สอบบัญชีของบริษัท
ได้เข้าร่วมประชุมด้วย เพื่อร่วมชี้แจงตอบข้อซักถามของผู้ถือหุ้น

เรื่องที่จัดเข้าเป็นวาระการประชุมสามัญผู้ถือหุ้นประจำปี 2549 นั้น
เป็นเรื่องที่ที่ประชุมสามัญผู้ถือหุ้นจะพึงกระทำ ดังนี้

1. การรายงานกิจการของบริษัทในรอบปีที่ผ่านมา

2. การอนุมัติงบดุลและงบบัญชีกำไรขาดทุน

3. การปรึกษาหารือเรื่องเงินปันผลและทุนสำรอง

4. การเลือกตั้งกรรมการผู้แทนที่ต้องออกตามวาระ

5. การพิจารณาแต่งตั้งและกำหนดค่าตอบแทนผู้สอบบัญชี

สำหรับวาระการจ่ายเงินปันผล บริษัทได้ชี้แจงถึงผลกำไรจากการดำเนินงาน
การสำรองตามกฎหมาย
สัดส่วนและนโยบายการจ่ายเงินปันผลให้ผู้ถือหุ้นทราบอย่างชัดเจนในหนังสือเชิญประชุม

สำหรับวาระการแต่งตั้งกรรมการแทนผู้ที่ต้องออกจากตำแหน่งตามวาระและการกำหนดค่าตอบแทนประจำปี
2549
บริษัทได้จัดส่งรายชื่อและรายละเอียดประวัติกรรมการทุกรายที่จะต้องออกจากตำแหน่งตามวาระเพื่อให้ผู้ถือหุ้นทราบ
พร้อมทั้งเปรียบเทียบค่าตอบแทนของกรรมการที่บริษัทเคยจ่ายในปี 2548 จำนวนครั้งที่เข้าประชุม
และการดำรงตำแหน่งในบริษัทจดทะเบียนให้ผู้ถือหุ้นทราบในหนังสือเชิญประชุม

ในวาระการแต่งตั้งผู้สอบบัญชี
บริษัทได้แจ้งให้ผู้ถือหุ้นทราบถึงรายชื่อผู้สอบบัญชีที่คณะกรรมการตรวจสอบเสนอ
ผู้ตรวจสอบบัญชีในปีที่ผ่านมาพร้อมทั้งมีการเปรียบเทียบค่าสอบบัญชี ในปี 2548
ให้ผู้ถือหุ้นทราบในหนังสือเชิญประชุม

บริษัทกำหนดเวลาจัดประชุม ในเวลา 14:00 น. โดยกำหนดเวลาลงทะเบียนตั้งแต่เวลา 13:00
น.
ทั้งนี้ในระหว่างการประชุมบริษัทได้เตรียมบัตรลงคะแนนไว้สำหรับผู้ถือหุ้นในกรณีที่ไม่เห็นด้วยหรือคัดค้าน
พร้อมทั้งเปิดโอกาสให้ผู้ถือหุ้นได้ซักถามข้อสงสัยต่างๆ
และให้กรรมการได้ชี้แจงอย่างเหมาะสมและเพียงพอ บริษัทใช้เวลาในการประชุมผู้ถือหุ้นประมาณ 1
ชั่วโมง

5. ภาวะผู้นำและวิสัยทัศน์

คณะกรรมการบริษัทเป็นผู้กำหนดนโยบาย และทิศทางการดำเนินงานของบริษัท
รวมทั้งจัดให้มีการควบคุมภายใน การตรวจสอบภายใน และการบริหารความเสี่ยง

คณะกรรมการบริษัทยึดมั่นในวิสัยทัศน์ที่จะสร้าง BRAND “EIC”
ให้โดดเด่นและเป็นที่ยอมรับในเรื่องคุณภาพจากผู้ผลิตชั้นนำในอุตสาหกรรมต่างๆทั้งในอุตสาหกรรมยานยนต์
สื่อสาร คมนาคม ไฟฟ้า และอิเล็กทรอนิกส์ ทุกประเภททั่วโลก

6. ความขัดแย้งทางผลประโยชน์

ในปี 2549 บริษัทไม่มีรายการที่มีความขัดแย้งทางผลประโยชน์หรือรายการที่เกี่ยวโยง

สำหรับเรื่องการใช้ข้อมูลภายใน
บริษัทกำหนดให้ผู้บริหารทุกคนรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59แห่งพระราชบัญญัติหลักทรัพย์ และตลาดหลักทรัพย์ พ.ศ. 2535

บริษัทได้ห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และไม่ให้ซื้อขายหลักทรัพย์ของบริษัทในช่วง 1 เดือน ก่อนที่งบการเงินจะเผยแพร่ต่อสาธารณชน

7. จริยธรรมทางธุรกิจ

บริษัทได้มีการกำหนดข้อพึงปฏิบัติเกี่ยวกับจรรยาบรรณของคณะกรรมการบริษัท ฝ่ายบริหาร
ไว้เป็นลายลักษณ์อักษร และนอกจากนี้บริษัทถือเป็นหน้าที่พื้นฐานของพนักงานทุกระดับ
ที่จะต้องปฏิบัติหน้าที่ตามภารกิจของตนด้วยความซื่อสัตย์ สุจริต และเที่ยงธรรม ทั้งการปฏิบัติต่อบริษัท
ผู้มีส่วนได้เสียทุกกลุ่ม สาธารณชนและสังคม
ซึ่งบทบาทและหน้าที่ดังกล่าวได้มีการกำหนดไว้ในขอบเขต อำนาจ หน้าที่ของคณะกรรมการบริษัท
คณะกรรมการบริหาร และกรรมการผู้จัดการแล้ว
รวมทั้งกฎระเบียบข้อบังคับของบริษัทในการทำงานสำหรับพนักงาน
ก็ได้มีการกำหนดบทลงโทษทางวินัยไว้อย่างชัดเจนแล้ว

8. การถ่วงดุลของกรรมการที่ไม่เป็นผู้บริหาร

คณะกรรมการบริษัท ประกอบด้วยกรรมการ 8 ราย ดังนี้

-   กรรมการที่เป็นผู้บริหาร 2 คน

-   กรรมการที่ไม่เป็นผู้บริหาร 3 คน

-   กรรมการตรวจสอบ 3 คน คิดเป็นร้อยละ 37.5 ของกรรมการบริษัททั้งหมด

9. การรวมหรือแยกตำแหน่ง

ประธานกรรมการบริษัทและกรรมการผู้จัดการไม่เป็นบุคคลเดียวกัน แต่เป็นตัวแทนผู้ถือหุ้นรายใหญ่
อย่างไรก็ตาม โครงสร้างคณะกรรมการบริษัทประกอบด้วยกรรมการที่เป็นอิสระมากกว่า 1 ใน 3
ของคณะกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

10. ค่าตอบแทนของกรรมการและผู้บริหาร

ค่าตอบแทนของคณะกรรมการบริษัทได้ผ่านการพิจารณาจากคณะกรรมการกำหนดค่าตอบแทน
และได้รับการอนุมัติจากผู้ถือหุ้น อนุมัติให้จ่ายค่าตอบแทนคณะกรรมการประจำปี 2549 ดังนี้

1. ค่าเบี้ยประชุมกรรมการบริษัท กรรมการบริหาร กรรมการตรวจสอบ กรรมการสรรหา
กรรมการกำหนดค่าตอบแทน ในอัตราครั้งละ 10,000 บาทต่อท่าน และในอัตราครั้งละ 15,000
บาท สำหรับประธานกรรมการบริษัท ประธานกรรมการบริหาร ประธานกรรมการตรวจสอบ
ประธานกรรมการสรรหา หรือประธานกรรมการกำหนดค่าตอบแทน

2. ค่าพาหนะเดินทางสำหรับกรรมการบริษัท กรรมการบริหาร
หรือกรรมการตรวจสอบที่ได้รับมอบหมายให้เข้ามาปฏิบัติหน้าที่ที่สำนักงาน และโรงงานเป็นประจำ
เดือนละ 30,000 บาท

3. สำหรับค่าตอบแทนในส่วนของโบนัส หรือสวัสดิการอื่นๆ ให้กำหนดตามความเหมาะสม
ตามผลประกอบการของบริษัท ทั้งนี้เมื่อรวมค่าตอบแทนตามข้อ 1, ข้อ 2 และ ข้อ 3
แล้วรวมกันในรอบปีให้ได้ภายในวงเงิน 4,000,000 บาท

11. การประชุมคณะกรรมการบริษัท

ในปี 2548 มีการประชุมคณะกรรมการชุดต่างๆ รายละเอียดปรากฏตามตาราง ดังต่อไปนี้

  --------------------- ---------------- ----------------- ------------------- ------------------------- -----------------
  รายชื่อ                 คณะกรรมการบริษัท   คณะกรรมการบริหาร   คณะกรรมการตรวจสอบ   คณะกรรมการกำหนดค่าตอบแทน   คณะกรรมการสรรหา

  1. นายศราวุธ จินต์วุฒิ     3/8              3/8               -                   -                         -

  2. ดร. อรัญ ธรรมโน     8/8              -                 9/9                 1/1                       1/1

  3. นายกมล จันทิมา       8/8              -                 9/9                 -                         -

  4. รศ.ดร.วิสุทธิ์         8/8              -                 9/9                 -                         1/1
  ฐิติรุ่งเรือง                                                                                               

  5. นายวิทยา จักรเพ็ชร    8/8              8/8               -                   1/1                       1/1

  6. นายสง่า วนาสินชัย     7/8              7/8               -                   -                         -

  7. นางสุนิสา ปฐมพฤกษ์    7/8              7/8               -                   1/1                       -

  8. นางทิพย์วรรณ จักรเพ็ชร 8/8              8/8               -                   -                         -
  --------------------- ---------------- ----------------- ------------------- ------------------------- -----------------

บริษัทได้กำหนดวันประชุมคณะกรรมการบริษัทไว้ล่วงหน้า โดยจะมีการประชุมอย่างน้อย 3
เดือนต่อครั้งและมีการประชุมพิเศษตามความจำเป็น

การประชุมแต่ละครั้งได้มีการกำหนดวาระในการประชุมอย่างชัดเจน
และมีการส่งหนังสือประชุมพร้อมรายละเอียดล่วงหน้าอย่างน้อย 7 วัน
เพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนเข้าประชุม
เลขานุการคณะกรรมการฯ
เป็นผู้จดบันทึกการประชุมเป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการบริษัท

ปกติการประชุมคณะกรรมการบริษัทแต่ละครั้งจะใช้เวลาประมาณ 1-2 ชั่วโมง
และโดยทั่วไปการประชุมจะจัดขึ้นที่ห้องประชุมของบริษัท

12 คณะอนุกรรมการ

คณะกรรมการบริษัทได้จัดตั้งคณะกรรมการชุดต่างๆ เพื่อช่วยในการกำกับดูแลกิจการของบริษัท
โดยมีการกำหนดอำนาจหน้าที่ไว้อย่างชัดเจน ได้แก่ 1)คณะกรรมการบริหาร
2)คณะกรรมการตรวจสอบ 3) คณะกรรมการกำหนดค่าตอบแทน และ 4) คณะกรรมการสรรหา
สำหรับรายละเอียด บทบาท ภาระหน้าที่ความรับผิดชอบ ของคณะกรรมการชุดต่างๆ
ได้กำหนดไว้อย่างชัดเจน

13. ระบบการควบคุมภายใน และการตรวจสอบภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติการที่มีประสิทธิภาพจึงได้กำหนดภาระหน้าที่
อำนาจการดำเนินการของผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์

ในการปฏิบัติหน้าที่
กรรมการบริษัทได้แต่งตั้งกรรมการผู้จัดการให้เป็นผู้รับผิดชอบการบริหารงานประจำของบริษัทฯ
และได้พิจารณากำหนดบทบาท หน้าที่ และความรับผิดชอบไว้อย่างชัดเจนดังนี้

การกำหนดอำนาจอนุมัติวงเงิน

ในการกำหนดระดับอำนาจทางการเงิน
คณะกรรมการได้มีมติให้กำหนดวงเงินอนุมัติสำหรับการกู้ยืมหรือการขอสินเชื่อจากสถาบันการเงิน
รวมตลอดถึงการเข้าเป็นผู้ค้ำประกัน การชำระหรือค่าใช้จ่ายเพื่อทำธุรกิจตามปกติของบริษัทดังนี้

  ---------------------------------- ------------------------------------
                                     วงเงินอนุมัติ

  กรรมการผู้จัดการ                      ไม่เกิน 80 ล้านบาท

  คณะกรรมการบริหาร                    ไม่เกิน 150 ล้านบาท

  คณะกรรมการบริษัท                     ไม่จำกัดวงเงิน
  ---------------------------------- ------------------------------------

บริษัทมีการแต่งตั้งฝ่ายตรวจสอบภายในเพื่อทำหน้าที่ตรวจสอบตามแผนการตรวจสอบภายใน
มีความเป็นอิสระ และรายงานโดยตรงต่อคณะกรรมการตรวจสอบ

14. รายงานคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินของบริษัทและข้อมูลทางการเงินที่ปรากฏในรายงานประจำปี
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศ
ใช้ดุลยพินิจอย่างระมัดระวังและดีที่สุดในการจัดทำ

15. การเปิดเผยสารสนเทศและความโปร่งใส

เพื่อให้เป็นไปตามการกำกับดูแลกิจการที่ดีเกี่ยวกับการดูแลสิทธิของผู้ถือหุ้น
บริษัทได้นำรายละเอียดวาระการประชุมสามัญผู้ถือหุ้น และรายงานการประชุมสามัญผู้ถือหุ้น
ไว้อย่างละเอียดในเว็บไซด์ของบริษัท www.eicsemi.com

บริษัทยังไม่ได้จัดตั้งหน่วยงานนักลงทุนสัมพันธ์ขึ้นอย่างเป็นทางการ
แต่บริษัทก็ได้ให้ความสำคัญต่อการเปิดเผยข้อมูลที่มีความถูกต้อง ครบถ้วน ตรงต่อความเป็นจริง
สม่ำเสมอและทันเวลา
โดยนักลงทุนหรือผู้สนใจสามารถติดต่อขอข้อมูลต่างๆของบริษัทได้ที่สำนักบริหารโทรศัพท์หมายเลข
0-2739-4580-1 กด 5 หรือทาง website www.eicsemi.com

จริยธรรมทางธุรกิจ

จริยธรรมทางธุรกิจ

บริษัท อุตสาหกรรม อีเล็คโทรนิคส์ จำกัด (มหาชน)
มีจุดมุ่งหมายที่จะเป็นผู้นำอย่างยั่งยืนในอุตสาหกรรมการผลิตอุปกรณ์สารกึ่งตัวนำประเภทไดโอด
เพื่อสามารถตอบสนองความต้องการของผู้ใช้ที่มีการเปลี่ยนแปลงตามเทคโนโลยีอยู่ตลอดเวลา
โดยบริษัทจะยึดมั่นที่จะผลิตสินค้าที่มีคุณภาพ เพื่อความต้องการสูงสุดของลูกค้า
เพื่อให้การบริหารงานบรรลุตามจุดมุ่งหมายดังกล่าว บริษัท จะดำเนินธุรกิจโดยยึดถือ
ความมีจริยธรรม ซึ่งรวมถึง ความยุติธรรม และ คุณธรรมเป็นหลัก
โดยบริษัทได้กำหนดแนวทางในการดำเนินธุรกิจเพื่อให้พนักงานทุกคนยึดถือเป็นแนวทางปฏิบัติ
ดังต่อไปนี้

1.  ดำเนินธุรกิจตามหลัก “ บรรษัทภิบาล ”

2.  สร้างความสัมพันธ์อันดีกับคู่ค้า ทั้งผู้ขาย (SUPPLIERS) และ ลูกค้า (CUSTOMERS)
    ด้านการค้าบนรากฐานแห่งผลประโยชน์ทางธุรกิจร่วมกันอย่างเป็นธรรม

3.  สร้างความพึงพอใจให้กับลูกค้า ด้านคุณภาพผลิตภัณฑ์ ราคา การส่งมอบและ

  บริการ

4.  ดำเนินการปรับปรุงพัฒนาระบบบริหารธุรกิจขององค์กรอย่างต่อเนื่อง

5.  เพิ่มศักยภาพในการตอบสนองความต้องการของตลาดในทุกด้าน เช่น เทคโนโลยีอันทันสมัย
    ความหลากหลายของผลิตภัณฑ์ กำลังการผลิตที่มีประสิทธิภาพ และคุณภาพของสินค้าที่เชื่อถือได้

การรักษาจรรยาบรรณ

พนักงาน

- จะต้องปฏิบัติตามจรรยาบรรณด้วยความเข้าใจ

- ยอมรับและศรัทธา ระมัดระวังและหลีกเลี่ยงมิให้มีการประพฤติผิดจรรยาบรรณ

ในกรณีที่พนักงานมีข้อสงสัยสามารถสอบถามผู้บังคับบัญชาและ/หรือฝ่ายทรัพยากรมนุษย์

- การฝ่าฝืนหรือไม่ปฏิบัติตามจรรยาบรรณ และกฎระเบียบของบริษัทจะถูกพิจารณาโทษทางวินัย

- ในกรณีที่พนักงานรู้เห็นการกระทำของผู้อื่นที่มั่นใจว่าผิดจรรยาบรรณให้รายงานผู้บริหารหรือ

คณะกรรมการบริษัท

ผู้บริหารทุกระดับ มีหน้าที่ในการ

- ส่งเสริมให้มีการปฏิบัติตามจรรยาบรรณและปฏิบัติตนเป็นแบบอย่างที่ดี

- ถ่ายทอดนโยบายวิธีปฏิบัติรวมถึงรับฟังความเห็นอย่างเปิดกว้างเกี่ยวกับการปฏิบัติตา

จรรยาบรรณ

- ฝึกอบรมพนักงานให้มีความรับผิดชอบและจัดให้มีระบบการจัดการที่สอดคล้องกับข้อกำหนด

ทางกฎหมาย และกฎระเบียบของบริษัท

- กำกับดูแลให้การปฏิบัติงานของหน่วยงานเป็นไปตามกฎระเบียบที่เกี่ยวข้อง

ฝ่ายทรัพยากรมนุษย์

- มีหน้าที่รับผิดชอบชี้แจงให้พนักงานทราบถึงหน้าที่ในการปฏิบัติตามจรรยาบรรณและเป็นผู้

 มอบคู่มือจริยธรรมทางธุรกิจของบริษัทให้แก่พนักงานที่เข้าใหม่

ฝ่ายตรวจสอบภายใน

- มีหน้าที่สอบทานข้อมูลเบื้องต้น และในกรณีที่มีเหตุเชื่อถือได้ว่าจะเกิดการฝ่าฝืนกฎระเบียบและ 

จรรยาบรรณจะต้องรายงานให้คณะกรรมการตรวจสอบและคณะกรรมการบริษัททราบเพื่อ

พิจารณา

การปฏิบัติตามกฎหมายและการรักษากฎระเบียบของบริษัท

กฎหมายและกฎระเบียบของบริษัท

1.  พนักงานจะต้องปฏิบัติตามกฎหมายและกฎระเบียบของบริษัทอย่างถูกต้องและครบถ้วน

2.  การฝ่าฝืนกฎหมาย มติผู้ถือหุ้น มติคณะกรรมการ ข้อบังคับ ระเบียบ หรือคำสั่งของบริษัท
    โดยอ้างว่าเป็นการกระทำเพื่อเพิ่มผลกำไรให้แก่บริษัทหรือเหตุผลอื่นใด
    มิใช่เหตุผลที่จะพึงรับฟัง

3.  พนักงานจะต้องปฏิบัติหน้าที่ของตนด้วยความซื่อสัตย์สุจริตโดยคำนึงถึงประโยชน์อัน

  ชอบธรรมของบริษัท

กฎหมายเกี่ยวกับหลักทรัพย์ และการเปิดเผยข้อมูลภายใน

  1. พนักงานจะต้องปฏิบัติตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ และกฎหมายที่เกี่ยวข้องโดยเคร่งครัด
  ซึ่งรวมถึงการเปิดเผยข้อมูลต่อผู้ถือหุ้นและ/หรือสาธารณชน

  2.
  การที่พนักงานใช้ข้อมูลภายในที่ยังไม่เปิดเผยต่อสาธารณชนเพื่อประโยชน์ในการซื้อขายหลักทรัพย์
  ถือว่าเป็นการกระทำที่ผิดจรรยาบรรณของบริษัท
  การเปิดเผยข้อมูลที่มีผลกระทบต่อธุรกิจและราคาหุ้นจะต้องได้รับความเห็นชอบจากกรรมการผู้จัดการ
  โดยกรรมการผู้จัดการเป็นผู้ดำเนินการหรือมอบหมายให้ผู้หนึ่งผู้ใดเป็นผู้รับผิดชอบต่อการเปิดเผยข้อมูลดังกล่าว

  3. หน่วยงานที่เป็นผู้ให้ข้อมูลแก่สาธารณชนและนักลงทุนได้แก่กรรมการผู้จัดการและ/หรือ
  หน่วยงานที่เป็นเจ้าของข้อมูลมีหน้าที่สนับสนุนข้อมูล

ความขัดแย้งทางผลประโยชน์

  บริษัทมีนโยบายที่จะให้กรรมการและพนักงานไม่ใช้โอกาสจากการเป็นกรรมการ

พนักงานของบริษัทแสวงหาผลประโยชน์ส่วนตน
จึงได้กำหนดข้อปฏิบัติสำหรับกรรมการและพนักงานของบริษัท ไว้ดังต่อไปนี้

1.  หลีกเลี่ยงการทำรายการที่เกี่ยวโยงกับตนเอง ที่อาจก่อให้เกิดความขัดแย้งทาง

  ผลประโยชน์กับบริษัท

2.  ในกรณีที่รายการเช่นนั้นจำเป็นเพื่อประโยชน์ของบริษัท
    ให้กระทำรายการนั้นเสมือนการทำรายการกับบุคคลภายนอก
    ทั้งนี้กรรมการหรือพนักงานที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ

3.  ไม่มีการใช้โอกาสหรือข้อมูลที่ได้จากการเป็นกรรมการหรือพนักงานในการแสวงหาผลประโยชน์ส่วนตน
    และในเรื่องการทำธุรกิจที่แข่งขันกับบริษัท หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ต่อการซื้อขายหุ้นของบริษัทหรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัท

ความรับผิดชอบต่อผู้ถือหุ้น

บริษัท มีนโนบายดำเนินธุรกิจด้วยความโปร่งใส ซื่อสัตย์สุจริต ถูกต้องและมีจริยธรรม
และจะใช้ความพยายามอย่างที่สุดที่จะพัฒนากิจการให้เจริญเติบโตและสร้างผลตอบแทนที่ดีให้กับนักลงทุนของผู้ถือหุ้นอย่างต่อเนื่องและยั่งยืน
โดยบริษัทมีแนวปฏิบัติดังต่อไปนี้

  1. ปฏิบัติหน้าที่ด้วยความโปร่งใส ซื่อสัตย์สุจริต ตลอดจนตัดสินใจดำเนินการใดๆ
  ด้วยความระมัดระวังรอบคอบ
  และเป็นธรรมต่อผู้ถือหุ้นรายใหญ่และรายย่อยเพื่อประโยชน์สูงสุดของผู้ถือหุ้นโดยรวม

  2. จัดการดูแลไม่ใช้สินทรัพย์ของบริษัทให้เสื่อมค่า หรือสูญหายโดยมิชอบ

  3.
  แจ้งให้ผู้ถือหุ้นทราบทุกรายการอย่างเท่าเทียมกันถึงนโยบายในอนาคตของบริษัทมีข้อมูลสนับสนุนและมีข้อมูลอย่างเพียงพอ

  4. ดูแลไม่ให้กรรมการ ผู้บริหาร และพนักงาน
  แสวงหาผลประโยชน์ให้ตนเองและผู้ที่เกี่ยวข้องโดยให้ข้อมูลใดๆ
  ซึ่งยังไม่เปิดเผยต่อบุคคลภายนอก
  และหรือดำเนินการใดๆในลักษณะที่อาจก่อให้เกิดความขัดแย้งทางผลประโยชน์

นโยบายและการปฏิบัติต่อพนักงาน

บริษัท ตระหนักดีว่า พนักงานเป็นปัจจัยแห่งความสำเร็จของการบรรลุเป้าหมายของบริษัท
ที่มีคุณค่ายิ่ง จึงได้กำหนดนโยบายให้มีการปฏิบัติที่เป็นธรรมทั้งในด้านโอกาส ผลตอบแทน การแต่งตั้ง
โยกย้าย ตลอดจนการพัฒนาศักยภาพ โดยยึดหลักปฏิบัติดังต่อไปนี้

  1. ปฏิบัติต่อพนักงานด้วยความสุภาพ
  และให้ความเคารพต่อความเป็นปัจเจกชนและศักดิ์ศรีของมนุษย์

  2. ให้ผลตอบแทนที่เป็นธรรมต่อพนักงาน

  3. ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สิน

  ของพนักงานอยู่เสมอ

  4. การแต่งตั้งและโยกย้าย รวมถึงการให้รางวัลและการลงโทษ กระทำด้วยความเป็นธรรม
  และ ตั้งอยู่บนความเหมาะสมของพนักงาน

  5. ให้ความสำคัญต่อการพัฒนาความรู้ ความสามารถของพนักงาน
  โดยให้โอกาสอย่างทั่วถึงและสม่ำเสมอ

  6. รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

  7. ปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

  8. หลีกเลี่ยงการกระทำใดๆ
  ที่ไม่เป็นธรรมซึ่งอาจมีผลกระทบต่อความมั่นคงในหน้าที่การงานของพนักงาน
  หรือสร้างความกดดันต่อสภาพจิตใจของพนักงาน

นโยบายและการปฏิบัติต่อลูกค้า

บริษัท ตระหนักถึงความสำคัญของความพอใจของลูกค้าที่มีต่อความสำเร็จของธุรกิจของบริษัท
บริษัทได้กำหนดนโยบายและข้อปฏิบัติต่อลูกค้าไว้ดังต่อไปนี้

1.  สร้างความพึงพอใจให้กับลูกค้า ด้านคุณภาพผลิตภัณฑ์ ราคา การส่งมอบและบริการ

2.  ส่งมอบสินค้าและบริการที่มีคุณภาพ
    ตรงตามหรือสูงกว่าความคาดหมายของลูกค้าในราคาที่เป็นธรรม

3.  ให้ข้อมูลข่าวสารที่ถูกต้องและเพียงพอและทันต่อเหตุการณ์แก่ลูกค้า
    โดยไม่มีการกล่าวเกินความเป็นจริง ที่เป็นเหตุให้ลูกค้าเข้าใจผิด

4.  ติดต่อกับลูกค้าด้วยความสุภาพ มีประสิทธิภาพ และเป็นที่วางใจได้ของลูกค้า

5.  จัดให้มีระบบและกระบวนการที่ให้ลูกค้าร้องเรียนเกี่ยวกับคุณภาพ ปริมาณของสินค้า
    รวมทั้งความรวดเร็วในการตอบสนองหรือการส่งมอบ

6.  รักษาความลับของลูกค้าและไม่นำไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

นโยบายและการปฏิบัติต่อคู่ค้า

บริษัท มีนโยบายที่จะปฏิบัติต่อลูกค้าอย่างเสมอภาคและเป็นธรรมโดยคำนึงถึงประโยชน์สูงสุดต่อบริษัท
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
โดยบริษัทมีแนวปฏิบัติดังต่อไปนี้

1.  ไม่เรียกหรือไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า

2.  กรณีที่มีข้อมูลว่ามีการเรียก หรือการรับ หรือการจ่ายผลประโยชน์ใดๆ ที่ไม่สุจริตเกิดขึ้น
    ต้องเปิดเผยรายละเอียดต่อคู่ค้า และร่วมกันแก้ไขปัญหาโดยยุติธรรมและรวดเร็ว

3.  ปฏิบัติตามเงื่อนไขต่างๆ ที่ตกลงไว้อย่างเคร่งครัด
    หรือกรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งล่วงหน้า
    เพื่อร่วมกันพิจารณาหาแนวทางแก้ไข

นโยบายและการปฏิบัติต่อคู่แข่งทางการค้า

บริษัท มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
ไม่ละเมิดความลับหรือล่วงรู้ความลับทางการค้าของคู่แข่งทางการค้าด้วยวิธีฉ้อฉล
โดยมีแนวทางปฏิบัติดังนี้

  1. ประพฤติปฏิบัติภายใต้กรอบกติกาของการแข่งขันที่ดี

  2. ไม่แสวงหาข้อมูลที่เป็นความลับของคู่แข่งทางการค้าด้วยวิธีที่ไม่สุจริตหรือไม่เหมาะสม

  3. ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

บุคลากร

ณ วันที่ 31 ธันวาคม 2549 บริษัทมีพนักงานโดยเฉลี่ย 372 คน จำแนกเป็นผู้บริหาร 13 คน
และพนักงานระดับอื่นๆ 359 คน

ตารางแสดงจำนวนผู้บริหารและพนักงานแยกตามฝ่ายต่างๆ

  ---------------------------------------------- ------------ ------------
  ฝ่าย                                            2548         2549

  บัญชีการเงิน                                      7            6

  ธุรการทั่วไป                                      4            0

  ทรัพยากรมนุษย์                                    17           17

  จัดซื้อ                                           3            3

  สำนักบริหาร                                      5            10

  การตลาด                                        4            10

  พัฒนาการตลาด                                    6            0

  ประกันคุณภาพ                                     46           46

  วางแผนและควบคุมการผลิต                           8            8

  วิจัยและพัฒนาผลิตภัณฑ์                               6            7

  ผลิต                                            272          228

  Wafer Fab                                                   37

  รวม                                            378          372
  ---------------------------------------------- ------------ ------------